ສົບນັກຮ້ອງ ວິດນີ ຮິວສະຕັນ ຈະຖືກນໍາໄປຝັງທີ່ ນີວເຈີຊີ ລັດບ້ານເກີດ ໃນວັນອາທິດມື້ນີ້ (ເບິ່ງສະໄລດ໌ກັບວີດີໂອ)
ພິທີ​ຝັງ​ສົບ​ຈະ​ຈັດຂຶ້ນ ​ຢ່າງ​ເປັນ​ທາງສ່ວນ​ຕົວ​ທີ່​ສຸດ ບໍ່​ຄືກັບ​ພິທີ​ສົ່ງ​ສະການ​ເມື່ອ​ວັນ​ເສົາ ຊຶ່ງ​ໄດ້​ຖ່າຍ​ທອດ​ ຜ່ານອິນເທີເນັທແລະທີວີ
ສົບຂອງ Whitney Houston ນັກຮ້ອງລາງວັນ Grammy ຊຶ່ງເປັນລາງວັນອັນສູງສົ່ງ ຂອງວົງການອຸດສາຫະກໍາດົນຕີຂອງອາເມຣິກາ ຈະຖືກນໍາໄປຝັງໃນວັນອາທິດມື້ນີ້ທີ່ລັດ New Jersey ບ້ານເກີດຂອງລາວ ພວກເຈົ້າໜ້າທີ່ກ່າວວ່າ ໄດ້ມີການຈັດວາງຄວາມປອດໄພຢ່າງແໜ້ນໜາຢູ່ພາຍໃນ ແລະ ອ້ອມແອ້ມສຸສານຝັງສົບ ເພື່ອກັນພວກແຟນເພງຂອງນາງ ທີ່ຄາດວ່າຈະມາຮ່ວມພິທີຝັງ ສົບຢ່າງຫລວງຫລາຍເພື່ອໄວ້ອາໄລບັ້ນສຸດທ້າຍ ສົບຂອງ Whitney Houston ຈະຖືກຝັງໄວ້ຢູ່ໃກ້ຫລຸມຝັງສົບຂອງພໍ່ ຂອງລາວ John Russel Houston Jr ທີ່ສຸສານ Fairview ທີ່ ເມືອງ Westfield ລັດນີວເຈີຊີ ພິທີຝັງສົບຈະກະທໍາກັນຢ່າງເປັນທາງສ່ວນຕົວທີ່ສຸດ ບໍ່ເໝືອນກັບພິທີສົ່ງສະການເມື່ອວັນ ເສົາ ຊຶ່ງຄອບຄົວໄດ້ຖ່າຍທອດພິທີການຜ່ານທາງອິນເທີເນັດ ແລະທີວີ ພວກດາຣານັກຮ້ອງນັກສະແດງທີ່ມີຊື່ສຽງ ໂຮມທັງຜູ້ຍິ່ງໃຫຍ່ດ້ານດົນຕີຂອງອາເມຣິກາ ທັງຫລາຍ ໄດ້ເຂົ້າຮ່ວມສະດຸດີ Whitney Houston ເປັນຄັ້ງສຸດທ້າຍເມື່ອວັນເສົາວານນີ້ ທີ່ວັດ New Hope Baptist Church ຊຶ່ງເປັນວັດທີ່ນາງເຄີຍໄດ້ຂາບໄວ້ບູຊາຕອນເປັນ ເດັກ ແລະເຄີຍຮ້ອງເພງ ໃນຄະນະຮ້ອງເພງປະສານສຽງຂອງວັດໃນຕອນເປັນເດັກເຊັ່ນ ກັນ ພວກແຟນເພງຂອງ Whitney Houston ໄດ້ສະແດງຄວາມຮັກແພງ ໂດຍເອົາລູກ ໂປ່ງຫລາຍຮ້ອຍລູກ ດອກໄມ້ ແລະບັດອວຍພອນ ໄປວາງໄວ້ນອກບໍລິເວນວັດດັ່ງກ່າວ ພິທີໄວ້ອາໄລແກ່ ມື້ລາງນັກຮ້ອງແລະນັກສະແດງ ໄວ 48 ປີ ທີ່ໄດ້ຮັບລາງວັນ Grammy ມາ 6 ອັນນັ້ນ ໄດ້ເລິ່ມຂຶ້ນອາທິດນຶ່ງຫລັງຈາກຜູ້ກ່ຽວເສຍຊີວິດ ຢູ່ໃນອ່າງ ອາບນໍ້າທີ່ໂຮງແຮມ Hilton ຄຸ້ມ Berverly Hill ຂອງພວກດາຣາ ທີ່ລັດແຄລິຟໍເນຍ